[image: image1.png]


                                                                                               
Република Србија

УСТАВНИ СУД

Број: IУ-53/2006
_______ 2012. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

                                                                                                                                  БЕОГРАД


Уставни суд је на седници одржаној 19. јуна 2012. године, донео Одлуку IУ – 53/2006  којом је утврдио да одредбе члана 8, члана 23. став 1. тачка 1, члана 24. став 1. тачка 1. и члана 25. Закона о сахрањивању и гробљима („Службени гласник СРС“, бр. 20/77, 24/85 и 6/89 и „Службени гласник РС“, бр. 53/93, 67/93,  48/94 и 101/05) нису у сагласности са Уставом. Пред Уставним судом, иначе, у току је поступак за оцену уставности и других одредаба истог закона, који се води у предмету IУз-27/09.  


Уставни суд је констатовао да је Закон о сахрањивању и гробљима донет 1977. године на основу Устава Социјалистичке Републике Србије од 1974. године, али да није усаглашаван ни са Уставом Републике Србије од 1990. године, нити са Уставом од 2006. године. Све досадашње измене и допуне овог закона које су вршене од његовог доношења, односе се искључиво на прописане износе новчаних казни за поступања противна његовим одредбама. 


С обзиром на то да је истекао општи рок за усклађивање затеченог законодавства са важећим Уставом, утврђен одредбом члана 15. Уставног закона за спровођење Устава Републике Србије од 2006. године, према којем је до 31. децембра 2008. године требало ускладити све законе који нису у складу са Уставом, а да Закон о сахрањивању и гробљима важи и даље са неизмењеном садржином, при чему су поједина решења несагласна са Уставом а поједини појмови очигледно анахрони, Уставни суд је, приликом доношења наведене одлуке о утврђивању неуставности појединих одредаба Закона, оценио целисходним да, на основу члана 105. Закона о Уставном суду („Службени гласник РС“, бр. 109/07 и 99/11), обавести Народну скупштину о потреби усклађивања наведеног закона са Уставом.

